 ГРУЗИЯ

ДРЕВНА И КРАСИВА в полите на величествения Кавказ

**Обиколна програма В МАЛКА ГРУПА с екскурзовод на български език**

**7 дни/ 6 нощувки / 6 закуски/ 1 вечеря**

**Дата: от 19 септември до 25 септември 2021 г.**

**По маршрут: СОФИЯ – ИСТАНБУЛ – ТБИЛИСИ – АНАНУРИ - КАЗБЕГИ – ГЕРГЕТИ - ГУДАУРИ - МЦХЕТА – МАНАСТИР ДЖВАРИ - ГОРИ – УПЛИСЦИКХЕ – ТБИЛИСИ – ГРЕМИ – ЦИНАНДАЛИ – ТЕЛАВИ – БОДБЕ – СИГНАГИ – ТБИЛИСИ – ИСТАНБУЛ – СОФИЯ**

**1 ден София – Истанбул - Тбилиси**

Среща на летище София, Терминал 2 и в 09.55 ч. полет на авиокомпания TURKISH AIRLINES за **Истанбул.** Кацане в 11.25 ч. и продължаване с полет за Тбилиси в 13.10 ч. Кацане в **Тбилиси** в 16.30 ч. Посрещане на летището. Трансфер и настаняване в хотел. **Нощувка.**

**2 ден Тбилиси**

**Закуска.** Начало на панорамна обиколка на грузинската столица. Градът е създаден през V в. и скоро след създаването си се превръща в столица на древната грузинска държава. Днес градът е важен, политически, икономически и индустриален център. Обиколката включва посещение на църквата Метехи, построена на хълм над р. Мтквари, прочутите серни бани. Изкачване с лифт до крепостта Нарикала, около която се смята, че е израснала грузинската столица. Турът на Тбилиси продължава с преминаване през площад Мейдани и ул. Шардени с нейните модни кафенета и художествени галерии. Обиколката ще завърши с преминаване по прочутия булевард Руставели, където се намират забележителности като сградата на Националната Опера и Катедралата. Свободно време. **По желание вечеря в традиционен ресторант с фолклорно шоу.** **Нощувка.**

**3 ден Тбилиси – Ананури - църквата Св.Троица /Казбеги/ - Гергети – Гудаури /разст. 220 км/**

**Закуска.** Отпътуване в посока Ананури и спирка на едноименната крепост **Ананури** (**UNESCO**), живописно разположена на скала над вливането на малката р. Ведзатхеви в р. Аргави. Създаден още през XIV в., този архитектурен комплекс, състоящ се от църкви, жилища и крепости е бил един от най – значимите военни съоръжения на територията на Грузия. Предстои цял ден за величествени гледки и опознаване на живописния район на северен Кавказ. Най-високата точка по пътя е на 2395 м надморска височина при преминаване на прохода, където могат да се направят няколко спирки, за да се опита минерална вода, да се наблюдават заснежените върхове на красивите планини и водопади. Продължаване за **Казбеги** – главен град на района. Оттам по желание и срещу допълнително заплащане отпътуване с високопроходими автомобили 4 x 4 WD Jeeps към прочутата църква Св. Троица, по – известна като Гергети от името на близкостоящото селище. Издигната през XIV в., макар и имаща огромна култрно – историческа стойност, църквата се загубва на фона на могъщия връх Казбек глетчер /5047 м/. Незабравимата панорама, завинаги остава в съзнанието на посетителите. Пристигане в ски курорта **Гудаури**, разположен на 2195 м над морското равнище. Настаняване в хотел. **Вечеря.** **Нощувка.**

**4 ден Гудаури – Мцхета – манастир Джвари - Гори – Уплисцикхе Тбилиси /разст. 280 км/**

**Закуска.** Отпътуване за старата столица **Мцхета** **(UNESCO)** – един от най- древните градове на Грузия и нейна първа столица. Градът със своите многобройни църкви и манастири е важно религиозно средище в страната, като често е наричан и втори Йерусалим. Най-важният обект в града е Катедралата Светисховели, където се смята, че се съхранява плащеницата на Исус Христос. Това прави Катедралата най – важния религиозен обект в страната. Ще бъде посетен и **манастирът Джвари (UNESCO)**, едно от най-старите християнски светилища в Грузия. Датиран още от VI в., той е едно от най-почитаните места в цял Кавказ. Увековечен е в множество текстове и литературни произведения, включително и в творбата на Михаил Лермонтов „Мцири“. Продължаване за **Гори** и посещение на къщата-музей на Йосиф Висарионович Сталин. Програмата продължава със спирка за разглеждане на пещерния град **Уплисцихе**, един от най - ранните градове, създадени на територията на страната. Преди налагането на християнството в страната, пещерите често са използвани за извършването на езически ритуали. След пещерния град, отпътуване за столицата **Тбилиси.** Пристигане и настаняване в хотел. **Нощувка.**

**5 ден Тбилиси – Греми – Цинандали - музей Чавчавадзе – Телави/разст. 150 км/**

**Закуска.** Отпътуване към **Греми.** Крепостта **(UNESCO)**, стъпила на скала на бреговете на р. Инцоба, е един от най-важните паметници на средновековната архитектура в Грузия. Продължаване към **Цинандали** и посещение на имението на принц Александър Чавчавадзе. Наследявайки имота през първата половина на XIX в., принцът поставя началото на модерното винопроизводство в страната, като смесва модерни западни технологии с вековните традиции на грузинското винопроизводство. По желание и срещу допълнително заплащане е възможна дегустация на местни сортове вина от Кахетийския район. Продължаване към **Телави** - град, разположен в изненадващо красив район заради древните храмове, манастири, живописни реки и долини, къдетокехлибарено грозде расте под топлите лъчи на слънцето.Обиколката включва посещение на крепостта Батонис Цикхе, конната статуя на Еракли II и най – старото дърво в Грузия. Настаняване в хотел в района на Телави. **Нощувка.**

**6 ден Телави – манастирът Бодбе – Сигнаги – Тбилиси/разст. 170 км/**

**Закуска.** Отпътуване от **Телави.** Програмата този ден започва с посещение на **манастира Бодбе,** създаден от покровителката на Грузия Св. Нино. Отпътуване за **Сигнаги** – известен още като градът на любовта. Добре запазената крепост, красивата църква Св. Стефан, калдаръмените улички, живописното разположение на града и прословутото кахетинско вино правят престоя наистина незабравимо преживяване. Привечер отпътуване за столицата **Тбилиси.** Настаняване в хотел. **Нощувка.**

**7 ден Тбилиси – Истанбул - София**

**Закуска.** Освобождаване на хотела и трансфер до летището. Полет за **Истанбул** в 10.30 ч. Кацане в 12.05 ч. Следващ полет за София в 13.30 ч. Кацане на аерогара **София** в 14.50 ч.

**КРАЙНА ПАКЕТНА ЦЕНА с включени летищни такси: 1895 лв.**

**Ранни записвания: отстъпка 100 лв. до 27.02.2021 г.**

**Пакетната цена включва**: самолетен билет на авиокомпания TURKISH AIRLINES, летищни такси /199 EUR към дата 19.12.2020 г./, с включен 1 бр. основен багаж до 30 кг, **6 нощувки със закуски в хотели 4\*\*\*\***, от които 4 - в Тбилиси, 1 - в Гудаури, 1 – в Телави, **1 вечеря**, трансфери и транспорт по програмата с климатизиран автобус /минибус/, туристическа програма, местен екскурзовод на английски/руски език с превод от водача на групата, всички входни такси за музеите и обектите включени в програмата, всички екскурзии и посещения, включени в програмата, изкачване с лифт до крепостта Нарикала в Тбилиси, една бутилка вода на ден, водач-преводач от агенцията.

**Пакетната цена не включва**: бакшиши за пренасяне на багажа в хотелите, PCR тест в зависимост от актуалните изисквания към момента на пътуване.

**Доплащане за:**

* единична стая – 475 лв.
* пътуване с високопроходим автомобил до църквата Св. Троица в Гергети – 30 лв. /заплаща с основния пакет/
* вечеря в традиционен ресторант с фолклорно шоу в Тбилиси – 49 лв. /заплаща се с основния пакет/
* дегустация на местни сортове вина от Кахетийския район – 20 лв. /заплаща се с основния пакет/
* медицинска застраховка с премия 10 000 EUR и Ковид покритие – 10.00 лв., за лица над 65 г. – 15.00 лв., над 70 г. – 20.00 лв.
* при недостигнат мин.брой от 15 туристи и при записани не по – малко от 12 тур. – 95 лв.
* бакшиши за местни екскурзоводи и шофьори - 25 EUR /заплащат се с основния пакет/.

**Примерни хотели, предвидени по програмата:** хотел Citadines City Center Tbilisi - 4\* (<https://www.citadines.com/georgia/tbilisi/citadines-city-centre-tbilisi/index.html?utm_source=google&utm_medium=gmb&utm_campaign=CitadinesCityCentreTbilisi>, Citrus Hotel 4\*\*\*\* <http://www.hotelcitrus.ge/ge/> или подобен в Тбилиси, хотел Marco Polo 4\* (https://marcopolo.ge/) или подобен в Гудаури, хотел Chateau Mere – 4\* (http://mere.ge/) или подобен вТeлави.

**Парична единица на Грузия**: лари (GEL), 1 лари =100 тетри, 1 BGL = 2.05 GEL

**Минимален брой туристи за осъществяване на екскурзията**: 15 туристи

**Срок за уведомление при недостигнат минимален брой туристи:** 20 дни преди началната дата.

**Начин на плащане:** депозит – 100 лв., доплащане – до 50 дни преди отпътуване.

Записване без риск и с минимален депозит! Пътуването може да се анулира без неустойка до 50 дни преди датата на отпътуване!

**Забележка**: Пътуващите, които имат издаден ваучер за анулирано пътуване поради разпространението на Ковид19, сключват договор с 0 лв. /нула лв./ депозит, като използват частично или на 100% стойността му при окончателното плащане.

**Необходими документи:** международен паспорт с 6-месечна валидност към датата на връщане в България; няма визови, санитарни и медицински изисквания за пътуването. Екскурзията не е подходяща за туристи с намалена и ограничена подвижност, поради пешеходните обиколки на предвидените обекти и градове по маршрута.

**Използвани транспортни средства по програмата:** • самолет • автобус

**Застраховка „Отмяна на пътуване“ /препоръчителна/:** предоставяме възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване. **Застраховката „Отмяна на пътуване“ има Ковид покритие.**

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания „ЛЕВ ИНС“ АД със застрахователна полица №00088159/13062010010701 /валидна от 31.07.2020 г. до 30.07.2021 г./**

